section_heading: Povijest
paragraph_text: Kao afirmacija suvremene arhitektonske interpolacije u povijesnim gradskim jezgrama, ističe se i uređenje splitske Rive (2005. – 2007.), središnjeg gradskog šetališta, gdje je utisnut snažan kontrast novoga materijala (betona i kamena), kao i suvremenih elemenata urbanog namještaja, poput klupa, opločnika, nosača tendi i dr. u odnosu na povijesno pročelje antičke Dioklecijanove palače, što je, usprkos kvalitetnom rješenju, izazvalo djelomično negodovanje javnosti.